b'\n_START_ARTICLE_\nAlfa Romeo 158\n_START_PARAGRAPH_\nAlfa Romeo 158/159 Alfetta \xe2\x80\x93 vienas s\xc4\x97kmingiausi\xc5\xb3 Formul\xc4\x97s 1 automobili\xc5\xb3. Jis dalyvavo 54 lenktyn\xc4\x97se, i\xc5\xa1 kuri\xc5\xb3 nugal\xc4\x97jo net 47. Jis da\xc5\xbenai vadinamas Alfetta (it. ma\xc5\xbeoji Alfa Romeo)._NEWLINE_1938 m. sukurto Alfa Romeo 158 modelio pagrindinis k\xc5\xabr\xc4\x97jas tapo italas Gioacchino Colombo. Alfa Romeo 158 buvo sukurtas dar prie\xc5\xa1 debiutin\xc4\xaf 1950 m. sezon\xc4\x85 ir debiutavo tarptautin\xc4\x97se lenktyn\xc4\x97se 1938 m. Jis naudojo 1.5 l 8 cilindr\xc5\xb3 varikl\xc4\xaf. Formul\xc4\x97je 1 automobil\xc4\xaf vairavo tokie lenktynininkai kaip Juanas Manuelis Fangio, Nino Farina ir Luigi Fagioli, tad pirmuose dvejuose Formul\xc4\x97s 1 sezonuose Alfa Romeo 158 ir patobulinta jo versija 159 netur\xc4\x97jo sau lygi\xc5\xb3._NEWLINE_1952 m. sezonas vyko pagal Formul\xc4\x97s 2 taisykles, tad Alfa Romeo 158/159 nebebuvo naudojamas.'